Fudzi
Koordinātas: 35°21′29″N 138°43′52″E﻿ / ﻿35.35806°N 138.73111°E﻿ / 35.35806; 138.73111 Fudzi (japāņu: 富士山, Fujisan, izrunā: /ɸɯ̟ᵝʑisã̠ɴ/) ir Japānas augstākā virsotne. Kalna augstums ir 3776 m virs jūras līmeņa. Rietumu pasaulē tas pazīstams kā Fudzijama. Atrodas uz rietumiem no Japānas galvaspilsētas Tokijas, Sidzuokas un Jamanasi prefektūrās. Skaidrā dienā to var saskatīt no galvaspilsētas. Fudzi klasificēts kā aktīvs vulkāns (stratovulkāns) ar nelielu izvirduma risku. Pēdējais izvirdums notika 1707.-1708. gadā. Fudzi ir kļuvis par vienu no Japānas simboliem. No izseniem laikiem Fudzi ir svēts kalns, viens no Japānas "trim svētajiem kalniem" (三霊山, Sanreizan). Sievietēm tajā bija liegts kāpt līdz par 19. gadsimtam, Meidzi restaurācijai. Mūsdienās tas ir pazīstams tūristu galamērķis, kā arī alpīnistu iecienīts objekts. Oficiālā sezona ilgst no jūlija sākuma līdz augusta beigām. Daudzi uz turieni dodas tumsā, lai no rīta izbaudītu saullēktu. Fudzi kalns bieži parādās japāņu kultūrā, piemēram, dažādos mākslas darbos. Starp slavenākajiem darbiem ir Hokusai darbu sērija “36 skati uz Fudzi kalnu”. Fudzi kalns bieži atrodams arī japāņu literatūrā. 2013. gadā iekļauts UNESCO Pasaules mantojuma sarakstā ar nosaukumu “Fudzi — svētvieta un mākslinieciskās iedvesmas avots”.